[image: image1.emf]

[image: image1.emf]

יום חמישי 06 מרץ 2008
לכבוד 
חברי ועדת חוקה חוק ומשפט
הייעוץ המשפטי לוועדה 
 הנדון:
הסתייגות משותפת :

 
    

 התנועה לחיים בכבוד
   
   
הארגון לזכויות הדיור
       איתך معكِ  –משפטניות למען צדק חברתי
הסתייגות  מהנוסח המוצע על ידי הייעוץ המשפטי לוועדה בעניין הדיור החלוף

1. אנו פונים אליכם בעניין ההצעה לתיקון סעיף 38 לחוק ההוצאה לפועל שנוסחה לאחר ישיבת הוועדה האחרונה בנושא :
2. ההצעה בכללותה ראויה  אולם פרט אחד בה  הופך את כולה ללא רלוונטית, במידה  ויתקבל אותו הפרט המוצע. 
3. "ההוצאות על הסידור החלוף יהיו חלק מן ההוצאות האמורות בסעיף 9". ההצעה מעקרת כמעט לחלוטין את התרומה האפשרית של הסעיף לנפגעי המשכנתאות.  באם יתקבל הנוסח הכולל משפט זה יהפוך הדיור החלוף להלוואה גרועה במיוחד, אותה יקבל החייב ותושת עליו או על ערביו להשיבה. 
4. טענות הבנקים, לאורך כל הדרך, היו כי עליהם להעריך את הסיכון ולתמחרו. יחד עם נציגי האוצר הזהירו כי העלות תגולגל על כלל נוטלי המשכנתאות, והריבית תועלה. הדברים כפי שהם מנוסחים כעת לא עולים בקנה אחד עם רוח הדיונים עד כה. 
5. דיוני הוועדה התבססו על ההנחה כי הזוכה נושא בעלות הדיור החלוף ולפיכך הוגבלה תקופת הדיור החלוף, והנוסח המוצע הנו כי הרשם יקבע תקופה בין שנה לשלוש שנים בלבד.
6. הדיור החלוף המוצע בניסוח הנוכחי, הינו פתרון מינימלי, שמחויב בו הזוכה המעוניין לפנות משפחה מביתה ולא הוצאה לשם גביית החוב. 
7. הצעתנו בעניין זה הינה כדלקמן: "ההוצאות בגין הסידור החלוף יחולו על הזוכה. במידה ותיוותר ממכירת הבית יתרה משמעותית, אחר סילוק החוב לרבות הוצאות הכינוס, רשאי רשם ההוצאה לפועל להטיל את עלות הדיור החלוף על החייב".  
8. בלא תיקון הנוסח הנוכחי של הצעת החוק, אין טעם כי יתבצע כל שינוי בסעיף 38 לחוק הוצאה לפועל. 

ברכה ארג'ואני


מיכל כהן
               
       חיים בר יעקב

 בקי כהן קשת, עו"ד

יו"ר הארגון לזכויות הדיור
אחראית תחום לובי         

יו"ר 

איתך –
معكِ –




התנועה לחיים בכבוד     התנועה לחיים בכבוד 
משפטניות למען צדק חברתי 

